Viime viikon torstaina menehtynyt Olli Soinio oli 70-vuotias. Hän kuoli pitkäaikaiseen sairauteen sairaalassa Porvoossa.

Monipuolisesti lahjakas Soinio toimi elokuva-alalla äänittäjänä, leikkaajana, käsikirjoittajana ja ohjaajana 1970-luvun alusta kuolemaansa asti. Hän oli mukana lukuisissa elokuva- ja tv-tuotannoissa.

Soinio tunnetaan parhaiten ohjaustyöstään kauhuelokuvaklassikko Kuutamosonaatissa (siirryt toiseen palveluun) (1988). Aivan toisenlaista lajityyppiä edusti puolestaan lastenelokuva Rölli - hirmuisia kertomuksia (1991) ohjaus ja käsikirjoitus.

– Kyllä on mies töitä tehnyt, muistelee Heikki Soinio veljeään ylpeänä.

Julkisuutta elokuva-alan moniosaaja kuitenkin vältteli.

– Sellainen harmaa eminenssi hän halusi olla, Heikki Soinio sanoo Yle uutisille.

Olli Soinio viimeisteli uutta käsikirjoitusta aivan kuolemaansa asti. Hänen poismenonsa jätti aukon paitsi elokuva-alalle, myös läheisten sydämiin.

– Suuri persoona on poissa, Heikki Soinio sanoo liikuttuneena.